**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 595 - 2 /2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. június 30-i nyilvános ülésére**

**Tárgy:** A 2016. június 5-ei vis maior felhőszakadást követő helyreállítási munkák

**Az előterjesztő:** Papp Gábor polgármester

**Készítette:**  Vasas Ottó – városfejlesztési és beruházási ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A 2016. június 5-én vasárnap kevesebb, mint egy óra alatt közel 60 mm csapadékmennyiség hullott Hévíz területén, mely több vis maior eseményt okozott az önkormányzati utakban, padkákban, partfalakban, vízelvezető létesítményekben. A károk felmérése, a biztosítási káresemények bejelentése, a kárelhárítás, a fertőtlenítés azonnal megkezdődött. Az előre nem látható természeti vagy más eredetű erők által fenyegető veszély (vis maior) bekövetkezését követően a védekezésben a Polgármesteri Hivatal, a Gamesz, az Önkéntes Tűzoltó Egyesület, a Katasztrófavédelem állománya és a lakosság vett részt.

A bekövetkezett vis maior esetek fedezetéül támogatás igényelhető, melyről a tisztelt Testület 2016. június 17-i rendkívüli ülésén döntött.

A vis maior támogatás felhasználásának szabályait a vis maior támogatás felhasználásának részletes szabályairól szóló 9/2011. (XI.15.) Korm. rendelet (továbbiakban: Korm. rendelet) szabályozza.

A Korm. rendelet 4. § (1) bekezdése előírja, hogy a pályázatot a BM-nél történt bejelentést követő 40 napon belül kell benyújtani a kincstárnak és a kormányhivatalnak, melynek határideje: 2016. július 20. napja.

A káresemények elismertetéséhez részletes szakértői vélemények elkészítése van folyamatban, melyet szakértői névjegyzékben szereplő LINAKRON Mérnöki Kft. ( 8900 Zalaegerszeg, Budai Nagy Antal u. 10. I/7.) készít.

A végleges költségeket tartalmazó szakértői anyag ismeretében lehet majd az előírt tartalmú képviselő-testületi határozatot meghozni, amihez egy későbbi képviselő-testületi döntés szükséges.

Egy időben a szakértői vélemény készítésével zajlik a biztosítással érintett káresemények szemléje is.

A napi szinten több az érintett ingatlan tulajdonosok kárbejelentése, melyet a városfejlesztési osztály munkatársai fogadnak és kezelnek, intézkednek a kárelhárításról.

Hévíz városában, a legnagyobb problémákat a Madách utca és környezete, a Nagyparkoló, a Zrínyi, Babócsai, Dombföldi, stb. utcák kapták.

Az Önkormányzat 2016. évi költségvetésében biztosított áthúzódó beruházások közül a költségvetési keretet a Balassi - Madách - Kisfaludy utcák csapadékvíz elvezetési rendszerének javítására tervezett bruttó 1.500 ezer Ft előirányzatot, melyet a nagy esőzések miatt felül kellett vizsgálni, és ki kellett egészíteni többlet elemekkel. A kivitelezői árajánlat br. 4.374.858,- Ft, az azonnali látszó problémák megoldására ezen területen.

Szüksége még ezen költségvetési sor kiegészítése br. 3.000.000,-Ft-al, mely összeget a testületi hatáskörben felhasználható általános tartalékkeret terhére lehet biztosítani.

A rendkívül nagy mennyiségű csapadék felszínre hozta a befogadók túlterheltségét, azaz, hogy a víz nem tud elfolyni a városhatártól. Ezen okból felül kell vizsgálni a befogadók állapotát, szükséges karbantartását, továbbá a befogadási képességéből kiindulva Hévíz Város komplett csapadékvíz rendszerét fel kell mérni, meg kell vizsgálni megfelelőségét, állapotát.

A tervek elkészítéshez tervpályázatot kell kiírni, melyre olyan gyakorlott mérnököket kell meghívni, akik jártassak ekkora léptékű feladat ellátásában.

A tervpályázat lezárásáig érdemes megfontolni egy külsős cég bevonását a csapadékrendszer karbantartására a túlterheltség miatt.

**Tisztelt Képviselő-testület!**

Kérem, hogy az előterjesztést megvitatni, a határozati javaslatot elfogadni szíveskedjenek.

A határozathozatal egyszerű szótöbbséget igényel.

Hévíz, 2016.június 23.

**2.**

**Határozati javaslat 1.**

1. Hévíz Város Önkormányzat Képviselő-testülete a 2016. június 5-i rendkívüli felhőszakadás által okozott károkra való tekintettel felhatalmazza a polgármestert tervpályázat előkészítésére az előterjesztésben foglaltak szerint.

Határidő: Pályázat benyújtására: 2016. július 20.

Felelős: 1-4. pontok Papp Gábor polgármester

5. pont Dr. Tüske Róbert jegyző

**Határozati javaslat 2.**

1. Hévíz Város Önkormányzat Képviselő-testülete elrendeli a Balassi- Madách - Kisfaludy utcák csapadékvíz elvezési rendszer javításának költségvetési kiegészítését.

Felelős: Papp Gábor polgármester

Határidő: 2016. június 30.

1. A Képviselő-testület a projekt költségeire a szükséges fedezetet a következők szerint biztosítja:

Hévíz Város Önkormányzat 2016. évi költségvetéséről szóló 2/2016. (I. 29.) számú rendelet, 1/8 melléklet 15. sora biztosítja.

A határozat alapján a 2/2016. (I.29.) Ör. 1/7. mellékletében III/12. Balassi- Madách - Kisfaludy utcák csapadékvíz elvezési rendszer javítására (áthúzódó beruházásra) biztosított bruttó 1.500 ezer Ft, forrás kerül felemelésre 4.500 ezer Ft-ra.

1. A képviselő-testület felkéri a jegyzőt, hogy a soron következő költségvetés módosításról a szükséges átcsoportosításokról gondoskodjon.

Felelős: Dr. Tüske Róbert jegyző

Határidő: 2016. június 30.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Vasas Ottó** | **ügyintéző** |  |  |
| **Olt István** | **osztályvezető** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |