Iktatószám: SZO/362-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. június 30-ai nyilvános ülésére**

# Tárgy: Az Önkormányzat közművelődési feladatairól, a helyi közművelődési tevékenység támogatásáról szóló 43/2004. (XII. 15.) önkormányzati rendelet felülvizsgálata

**Az előterjesztő:** Papp Gábor polgármester

**Készítette:**  dr. Márkus Mirtill aljegyző

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 76. § (1) bekezdése alapján a települési önkormányzat kötelező feladata a helyi közművelődési tevékenység támogatása. A (2) bekezdés szerint ennek formái különösen:

*a)* az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése,

*b)* a település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása,

*c)* az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása,

*d)* az ismeretszerző, az amatőr alkotó, művelődő közösségek tevékenységének támogatása,

*e)* a helyi társadalom kapcsolatrendszerének, közösségi életének, érdekérvényesítésének segítése,

*f)* a különböző kultúrák közötti kapcsolatok kiépítésének és fenntartásának segítése,

*g)* a szabadidő kulturális célú eltöltéséhez a feltételek biztosítása,

*h)* egyéb művelődést segítő lehetőségek biztosítása,

*i)* a települési könyvtár, valamint a település közigazgatási területén lévő muzeális intézmény közművelődési tevékenységének támogatása.

A Törvény 78. § (2) bekezdése szerint városban az önkormányzat a fent írt feladatok ellátása során közművelődési intézményt biztosít.

Hévíz Város Önkormányzat Képviselő-testülete az önkormányzat közművelődési feladatairól, a helyi közművelődési tevékenység támogatásáról szóló 43/2004. (XII.15.) számú önkormányzati rendeletében szabályozza az önkormányzat közművelődési feladatait, annak formáit, ellátása mértékét és módját.

Az elmúlt évek során folyamatosan változó jogszabályi, társadalmi és gyakorlati igényeknek megfelelően célszerűvé vált egy új rendelet megalkotása, amely a magasabb szintű jogi szabályozással, valamint a kialakult élethelyzetekkel és igényekkel összhangban áll. Új rendelet alkotására teszek javaslatot jogalkotási szakmai szempontból is, tekintettel arra, hogy jelenleg hatályos rendeletünk rendelkezéseinek többségét érintő módosításról van szó.

Részletes indokolás

* 1. §

A Törvény 1-4. §-ában meghatározott célok és alapelvek érvényesülését garantálja a Hévízen élő polgárok és a Hévízre látogató vendégek számára.

3. §

E szakasz a rendelet hatályát határozza meg.

4. §

A Törvény 76. §-ának (2) bekezdése csak példálózó felsorolást tartalmaz arra vonatkozóan, hogy milyen formában támogatható a helyi közművelődési tevékenység. E paragrafusban kibontásra kerül, hogy Hévíz Város Önkormányzat milyen konkrét feladatokat vállal fel a városban a közművelődési tevékenység támogatása céljából.

5-6. §

Itt szabályozzuk le a feladat ellátásának formáját, módját. A Törvény előírása alapján városban közművelődési intézményt kell biztosítani a közművelődési tevékenység folyamatos megvalósítása érdekében. E mellett azonban lehetőség van a tevékenységbe más szereplőket is bevonni, illetőleg különböző szervezetekkel e tekintetben megállapodást kötni.

7. §

E szakasz a közművelődési tevékenység támogatásának forrásait tartalmazza. A tevékenység támogatása elsősorban az önkormányzat költségvetésében biztosított források által valósul meg, de nyilvánvalóan támogatandó a pályázati lehetőségek kihasználása is adott esetekben.

8. §

E szakasz a hatályba lépéssel kapcsolatos kérdéseket szabályozza. Mivel nincs szükség hosszabb felkészülési időre a rendelet alkalmazásához, a javaslat szerint a rendelet a kihirdetését követő hónap első napján hatályba lép. Ezzel együtt a hatályos rendelet hatályon kívül helyezése szükséges.

Tisztelt Képviselő-testület!

Kérem, hogy az előterjesztést megvitatni és az új önkormányzati rendeletet elfogadni szíveskedjenek!

A rendeletalkotás minősített többséget igényel.

**Hévíz Város Önkormányzat Képviselő–testületének**

**.../…. (...) önkormányzati rendelete**

**a helyi közművelődésről**

Hévíz Város Önkormányzat Képviselő-testülete az Alaptörvény 32. cikk (2) bekezdésében és a muzeális intézményekről, a nyilvános könyvtári ellátásról és a közművelődésről szóló l997. évi CXL. törvény (a továbbiakban: törvény) 77. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontjában meghatározott feladatkörében eljárva a következőket rendeli el:

1. **A rendelet célja, hatálya**
2. **§**

A rendelet célja, hogy Hévíz város polgárainak érdekeit szem előtt tartva meghatározza az önkormányzat közművelődési feladatait, azok ellátási formáit, finanszírozásának formáját és mértékét.

1. **§**

(1) Az önkormányzat elismeri, hogy Hévíz város minden polgárának joga van kulturális örökségünk megismeréséhez és elsajátításához, személyiségének a művelődés általi fejlesztéséhez, valamint a kulturális értékek birtokba vételéhez szükséges esélyegyenlőséghez. Ezek biztosítását az önkormányzat felelősségteljes kötelező feladatának tekinti.

(2) Hévíz város, mint kiemelt gyógyturisztikai település alapvető feladatának tekinti, hogy a közművelődés keretein belül mind a magyar, mind a külföldi vendégek számára színvonalas programokat biztosítson a szabadidő tartalmas eltöltése érdekében.

1. **§**

A rendelet hatálya kiterjed a közművelődési tevékenységben résztvevő intézményekre, továbbá természetes személyekre, jogi személyekre és jogi személyiséggel nem rendelkező szervezetekre, mindezek fenntartóira, működtetőire és alkalmazottaira.

1. **Az önkormányzat közművelődési feladatai és ellátási formája**
2. **§**

Hévíz város Önkormányzat kötelező feladata körében az alábbiakat biztosítja:

1. a város turisztikai vonzerejét is növelő kulturális rendezvényeket szervez, támogat,
2. folyamatosan törekszik a közművelődési és kulturális szolgáltatások színvonalának emelésére,
3. védi és megismerteti a helyi értékeket,
4. a kiemelkedő helyi közművelődési, kulturális tevékenységet kitüntetésekkel, díjakkal ismeri el,
5. ösztönzi a civil szervezetekkel való közművelődési célú együttműködést, munkájukat segíti,
6. a lakosság életminőségének javítása érdekében iskolarendszeren kívüli tanfolyamokat, szakköröket szervez,
7. Hévíz kiemelkedő személyiségei értékteremtő tevékenységét megismerteti,
8. tradicionális és egyedi városi programok, programsorozatok szervezésével segíti a lakosság és a városba látogatók kulturális értékekhez való jutását, szórakoztatását,
9. elősegíti a testvérvárosi kapcsolatok ápolását, folyamatosan kapcsolatot épít és tart fenn a közművelődés területén működő, Hévíz városán kívüli szervezetekkel,
10. az állami és nemzeti ünnepek városi szintű megemlékezésének szervezésével segíti a helyi polgárok és a városban tartózkodó vendégek méltó ünneplésének lehetőségét,
11. kiállítások szervezésével lehetővé teszi a hivatásos művészek és amatőr alkotók számára a bemutatkozást; koncerteket, film- és könyvbemutatókat, sajtótermék bemutatókat szervez,
12. a gyermek- és ifjúsági korosztály számára közösségi színteret nyújt, közreműködik a tehetséggondozásban,
13. helyszínt ad a közösségi együttlétet biztosító kluboknak, programoknak,
14. közösségi színtereket hoz létre és tart fenn,
15. gondoskodik a közművelődési lehetőségek széles körben történő megismertetéséről.
16. **§**

(1) Az önkormányzat kötelező közművelődési feladatait elsősorban az általa fenntartott és működtetett, önálló gazdálkodású Gróf I. Festetics György Művelődési Központ, Városi Könyvtár és Muzeális Gyűjteménnyel (továbbiakban: intézmény), mint költségvetési intézménnyel látja el.

(2) Az intézmény adatait, szervezetét és feladatait az intézmény Alapító Okirata, továbbá Szervezeti és Működési Szabályzata tartalmazza.

(3) Az intézmény a Képviselő-testület által jóváhagyott éves munkaterv alapján működik.

1. **§**
2. Az önkormányzat a törvényben, valamint e rendeletben foglalt feladatai ellátásába bevonhatja:
3. az önkormányzat nem közművelődési alapfeladatú intézményeit,
4. közművelődési tevékenységet is végző egyéb szervezeteket.
5. Az (1) bekezdésben meghatározott intézményeknek a közművelődési feladatellátásba való bevonása a közművelődési intézmény által el nem látható feladatok teljesítése érdekében történhet a közösségi színterek fenntartásával, a programok, rendezvények szervezésével összefüggésben.
6. Az önkormányzat a közművelődési feladatok ellátása érdekében az (1) bekezdés b) pontjában meghatározott szervezetekkel közművelődési megállapodást köthet.
7. **A közművelődés finanszírozása**
8. **§**
9. Az önkormányzat Képviselő-testülete az önkormányzat költségvetéséről szóló rendeletben biztosítja az intézmény költségvetését, valamint a közművelődés területén tevékenykedő további szervezetek támogatására fordítható összeget. Az intézmény költségvetése alapján alkotott éves munkaterv egyúttal tartalmazza a feladatok ellátásának mértékét.
10. Az önkormányzat részt vesz közművelődési pályázatokon és támogatja az intézmény pályázatokon történő részvételét.
11. **Záró rendelkezések**
12. **§**
13. Ez a rendelet a kihirdetése napját követő hónap első napján lép hatályba.
14. Ezen rendelet hatályba lépésével egyidejűleg hatályát veszti Hévíz Város Önkormányzat Képviselő-testületének 43/2004.(XII.15.) számú rendelete az Önkormányzat közművelődési feladatairól, a helyi közművelődési tevékenység támogatásáról.

Dr. Tüske Róbert Papp Gábor

jegyző polgármester

**2.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:** a helyi közművelődésről

**Társadalmi-gazdasági hatása**: a megváltozott társadalmi, közösségi és gyakorlati igényekhez igazodó szabályozás jön létre.

**Költségvetési hatása**: az Önkormányzat kiadását nem növeli, mivel a feladatellátás forrásait változatlanul az éves költségvetési rendeletek állapítják meg.

**Környezeti, egészségi hatása**: nincs

**Adminisztratív terheket befolyásoló hatása**: további adminisztratív terhet nem ró az Önkormányzatra.

**Egyéb hatása**: nincs

**A rendelet megalkotásának szükségessége**: a korábbi szabályozás felülvizsgálata volt szükséges a megváltozott környezetre, igényekre tekintettel, valamint jogszabály szerkesztési szempontból.

**A rendelet megalkotása elmaradása esetén várható következmények**: a korábbi szabályozás nem nyújtott volna kellő szabályozást, eligazodást, egyértelműséget a tárgykörben.

**A rendelet alkalmazásához szükséges feltételek**: az új rendelet alkalmazásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek rendelkezésre állnak.

* **személyi**:
* **szervezeti**:
* **tárgyi**:
* **pénzügyi**:

**3.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| Dr. Márkus Mirtill | aljegyző |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |