**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/280-7/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. június 30-i nyilvános ülésére**

**Tárgy:** Együttműködési megállapodás a Drv Zrt. és Hévíz Város Önkormányzata között.

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A  víziközmű-szolgáltatásról szóló 2011. évi CCIX. törvény (továbbiakban: Vksztv.) folyamatos változáson megy keresztül, amely jelentősen befolyásolja mind az ellátásért felelős önkormányzat, mind pedig a víziközmű szolgáltató Drv Zrt. mindennapi együttműködését.

A közös munka eredményes végrehajtásához elengedhetetlen a Vksztv.-ben rögzített feladatok határidőre történő elvégzése, amelyhez a két fél között létrejött bérleti-üzemeltetési szerződés egyes pontjainak újraértelmezése és a változásokhoz való igazítása vált szükségessé. A közös feladatok egyszerűbb és gördülékenyebb végrehajtása érdekében a DRV Zrt. elkészített egy együttműködési megállapodást.

A megállapodás részleteiről:

A Vksztv. 11. § (1) A víziközmű-szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-szolgáltatási ágazatonként tizenöt éves időtávra gördülő fejlesztési tervet kell készíteni. A Társaság az ellátásért felelős megbízása alapján az általa üzemeltetett víziközmű rendszerek üzemeltetési tapasztalatai és szaktudása felhasználásával elkészíti a gördülő fejlesztési tervet. Az előírt részletezettség, valamint a gördülő fejlesztési tervben felsorolt munkák folyamatos nyomon követése érdekében számos informatikai fejlesztés megvalósítására van szükség, amelynek anyagi fedezetét a gördülő fejlesztési terv elkészítésért fizetendő összeg biztosítaná. A Vksztv. 11. § (5b) pontja alapján a gördülő fejlesztési terv elkészítésének díja a használati díj terhére elszámolásra kerül. A Vksztv. 11. § (6) bekezdése alapján a gördülő fejlesztési tervben elfogadott beruházások, pótlások és felújítások végrehajtását a Magyar Energetikai és Közmű-szabályozási Hivatal ellenőrzi.

A Vksztv. 12. § és 78. § alapján az ellátásért felelősöknek a tulajdonukban lévő víziközművekről vagyonértékelést kell készíteni. A DRV Zrt. az általa üzemeltetett önkormányzati tulajdonú víziközművekre saját költségén elkészítette az egységes szerkezetű (a víziközművek vagyonértékelésének szabályairól és a víziközmű-szolgáltatók által közérdekből közzéteendő adatokról szóló 24/2013. (V. 29.) NFM rendeletnek megfelelően) vagyonértékelését. A vagyonértékelést az Önkormányzat Képviselő-testülete 75/2016. (III.31.) sz. határozatával elfogadta. A jogszabály kötelez a vagyon vagyonértékelés alapján történő további vagyonnyilvántartásának vezetésére, amelyet a DRV Zrt. a visszaérkezett előzetes szándéknyilatkozatok beérkezését követően kialakított díj ellenében a megállapodás keretében átvállal. A vezetett vagyonnyilvántartás minden tekintetben megfelel a hatályos törvényi előírásoknak, továbbá az ellátásért felelős részére mindennemű adatszolgáltatási kötelezettségnek eleget tesz.

Az ágazatot érintő nehéz gazdasági körülmények a Társaság számára is ideiglenes likviditási problémákat okoz, amelynek elkerülése érdekében a használati díj kifizetését a Vksztv. alapján kötelezően elvégzendő, a gördülő fejlesztési tervben szereplő (kivéve a Vksztv. 30. § foglalt rendkívüli munkák esetében) beruházások, pótlások és fejlesztések Társaság által történő elvégzésének ütemében, számlakompenzációval kívánja teljesíteni.

Fentiek értelmében kérik az önkormányzatot, hogy a Vksztv. által előírt kötelezettségek, valamint a víziközművek üzembiztonságát szem előtt tartó közös feladatok gördülékeny elvégzése érdekében a csatolt együttműködési megállapodást elfogadni szíveskedjen. A megállapodást egy évre kötjük, bármelyik fél kezdeményezheti a tárgyév december 31-ig a megállapodás felülvizsgálatát, szükség esetén módosítását.

**2.**

**Határozati javaslat**

1. Hévíz Város Önkormányzat Képviselő-testülete Hévíz Város Önkormányzata és a Dunántúli Regionális Vízmű Zrt. közötti együttműködési megállapodást elfogadja.
2. A Képviselő-testület felhatalmazza a polgármestert a szerződés aláírására.

Felelős: Papp Gábor polgármester

**3.**

**Melléklet**

**EGYÜTTMŰKÖDÉSI**

**MEGÁLLAPODÁS**

amely létrejött egyrészről **Hévíz Város Önkormányzata** (8380, Hévíz, Kossuth L. u. 1., adószám: 15734374-2-20, törzskönyvi nyilvántartás száma: 734378 mint az ellátásért felelős Üzemeltetésbe adó - a továbbiakban: **Üzemeltetésbe adó** -, másrészről a **Dunántúli Regionális Vízmű Zrt.** (8600 Siófok, Tanácsház u. 7. adószám: 11226002-2-14, cégjegyzékszám: Cg.14-10-300050), mint Üzemeltető gazdálkodó szervezet - a továbbiakban: **Üzemeltető** - között az alulírott helyen és napon az alábbi feltételek mellett:

**Preambulum**

A Felek rögzítik, hogy a közöttük határozatlan ideig terjedő üzemeltetési szerződés van érvényben az ellátásért felelős Önkormányzat(ok) tulajdonát képező közcélú víziközmű-rendszer üzemeltetésének tárgyában. A víziközmű-üzemeltetésre vonatkozó jogszabályi környezet átalakulása – különösen a Gördülő Fejlesztési Tervre és a víziközművek üzemeltetéséért az ellátásért felelőst megillető használati díj felhasználásának igazolására vonatkozó rendelkezések – szükségessé teszi a bérleti-üzemeltetési szerződés egyes rendelkezéseinek pontosító értelmezését. Erre tekintettel a felek a Magyar- Energetikai és Közmű-szabályozási Hivatal (továbbiakban: Hivatal) által jóváhagyott bérleti-üzemeltetés szerződés rendelkezéseit egyébként nem érintve, a bérleti-üzemeltetési szerződésből illetve jogszabályokból eredő kötelezettségük teljesítéséhez szükséges együttműködésüket rögzítik, illetve az egyes rendelkezéseket az alábbiak szerint értelmezik:

1. **Gördülő Fejlesztési Terv teljesítése**
2. A Felek megállapodnak abban, hogy az Üzemeltetésbe adó a Gördülő Fejlesztési Terv elfogadásával egyidejűleg a benne szereplő, az első (operatív) évre vonatkozó beruházások, felújítások és pótlások teljes körű teljesítésével az Üzemeltetőt bízza meg, a munkálatok elvégzését az Üzemeltetőtől megrendeli. A megvalósítás részletszabályait a bérleti-üzemeltetési szerződés tartalmazza. A munkák elszámolása negyedévente, a használati díj terhére történik. Üzemeltető az I-III. negyedév vonatkozásában a munkáról a tárgynegyedévet követő hónap utolsó napjáig, - a számla kiállításától számított - 30 napos fizetési határidővel számlát állít ki, és a kiállítástól számított 3 munkanapon belül megküldi az Üzemeltetésbe adó részére. A IV. negyedévről a számlát az Üzemeltető a tárgyévet követő február 28-ig készíti el.
3. Az Üzemeltetésbe adó vállalja, hogy minden évben, a Gördülő Fejlesztési Terv elfogadásával egyidejűleg az önkormányzati határozatban gondoskodik a Gördülő Fejlesztési Tervben foglalt beruházások, felújítások és pótlások teljes körű teljesítésére vonatkozó megbízás és megrendelés megadásához szükséges képviselőtestületi felhatalmazásról.
4. Az Üzemeltető a használati díj terhére elkészítheti a Gördülő Fejlesztési Tervet, melynek díja beruházási terv részre 5.000 Ft/terv+ÁFA, felújítási és pótlási terv részre 10.000 Ft/terv+ÁFA. Az Üzemeltető a tervdokumentáció elkészítéséről az ellátásért felelős képviselő-testületének Gördülő Fejlesztési Tervet elfogadó döntését követő 15 munkanapon belül, -a számla kiállításától számított-30 napos fizetési határidővel számlát állít ki, melyet 3 napon belül az Üzemeltetésbe adó részére megküld. A számla kiegyenlítése beszámítással (számlakompenzációval) történik. Az Üzemeltetésbe adó gondoskodik a mindenkori eljárási díj Hivatalnak történő megfizetéséről, valamint az Üzemeltetőnél felmerült költség kiegyenlítéséről.
5. **Vagyonérték-nyilvántartás vezetése**
6. A Felek megállapodnak abban, hogy az Üzemeltetésbe adó az Üzemeltető által elkészíttetett vagyonértékelés alapján megbízza az Üzemeltetőt az Üzemeltetésbe adó tulajdonában lévő vagyonelemek nyilvántartásával, amely nyilvántartás vezetésének ellenértékét nettó 13 Ft/tétel/hó díjban állapítják meg, a tevékenység végzéséhez kapcsolódó részletes feltételeket külön szerződésben szabályozzák.
7. Az Üzemeltető a nyilvántartás vezetésének díjáról negyedévente, a negyedévet követő hónap 15 napjáig, - a számla kiállításától számított - 30 napos fizetési határidővel számlát állít ki, és a kiállítástól számított 3 munkanapon belül megküldi az Üzemeltetésbe adó részére.
8. A vagyonérték-nyilvántartás vezetése, valamint a GFT szerinti beruházások felújítások elszámolása negyedévente történik és a 2007. évi CXXVII. törvény 58. §-a alapján határozott idejű elszámolásnak minősül.
9. **A használati díj mértékének értelmezése**
10. A Felek a Hivatal által a díjmegállapítási eljárásában megállapított hatósági díj struktúrájának meghatározásáig a használati díj mértékére vonatkozóan az alábbiak szerint állapodnak meg:

Az Üzemeltető által fizetendő éves használati díj megegyezik a hivatkozott üzemeltetési szerződésben szereplő fajlagos használati díj, valamint a tárgyévben értékesített mennyiség szorzatának összegével.

1. Amennyiben a víziközmű-szolgáltatásról szóló 2011. évi CCIX. törvényben (továbbiakban: Vksztv.) foglaltak alapján a miniszter által megállapított díj a Hivatal elnöke által megállapított használati díjat tartalmazza, azon időponttól a használati díj megállapítása e miniszteri rendelet alapján történik.
2. **A használati díj felhasználásával történő elszámolás értelmezése**
3. A Vksztv. 18. § bekezdése szerint az ellátásért felelős a használati díjból származó bevételét elkülönítetten köteles kezelni és azt kizárólag víziközmű-fejlesztés finanszírozására – ideértve a víziközmű-fejlesztés céljára igénybe vett hitellel összefüggő adósságszolgálat teljesítését is – használhatja fel a Gördülő Fejlesztési Tervben meghatározottak szerint, valamint a Vksztv. 30. §-ában foglalt feladatokra.
4. A használati díjra vonatkozóan a Felek negyedévente, beszámítás (számlakompenzáció) útján elszámolnak, amelynek alapja a tárgynegyedévben az Üzemeltető által elvégzett és kiszámlázott beruházási, felújítási és pótlási munkák összesített összege. Az Üzemeltető az I-III. negyedévi használati díj számlázásához szükséges adatokat az Üzemeltetésbe adónak megadja. Az Üzemeltető az I-III. negyedévre vonatkozó használati díjat – mely megegyezik az Üzemeltető által elvégzett beruházási, felújítási és pótlási munkák összegével - minden tárgynegyedévet követő második hónap utolsó napjáig az Üzemeltetésbe adó által kiállított számla ellenében köteles átutalással megfizetni az Üzemeltetésbe adó részére. A használati díjról szóló számlát az Üzemeltetésbe adó negyedévente, a negyedévet követő hónap utolsó napjáig köteles kiállítani és a kiállítástól számított 3 munkanapon belül megküldeni az Üzemeltetőnek az I-III. negyedév vonatkozásában

A IV. negyedévre vonatkozóan a tárgyévben értékesített mennyiség alapján a ténylegesen fizetendő éves használati díj és a tárgyévben már megfizetett használati díj különbözetének megfelelő összegű használati díj illeti meg az Üzemeltetésbe adót. Az elszámolás valóságtartalmáért és hitelességéért az Üzemeltető teljes körű felelősséggel tartozik. A használati díj éves elszámolását az Üzemeltető köteles legkésőbb a tárgyévet követő év február 28. napjáig elkészíteni és az Üzemeltetésbe adó részére megküldeni.

1. A fentiek szerint fizetendő használati díj fizetésének módja: az Üzemeltető az Üzemeltetésbe adó által kiállított számla összegét a kiállítás napjától számított 30 napon belül köteles átutalni az Üzemeltetésbe adó által megjelölt bankszámlára. A használati díj az általános forgalmi adóról szóló 2007. évi CXXVII. törvény 58. §-a alapján határozott idejű elszámolásnak minősül.

A Felek a jelen megállapodás III. és IV. pontjában foglaltakat a bérleti-üzemeltetési szerződésben foglalt víziközmű rendszerek vonatkozásában első ízben a 2016. évi használati díj meghatározása, elszámolása és pénzügyi rendezése esetében alkalmazzák.

1. A Felek a jelen megállapodást egy éves időtartamra kötik, egyben megállapodnak abban, hogy bármelyik fél kezdeményezheti a tárgyév december 31-ig a megállapodás felülvizsgálatát, szükség esetén módosítását. Amennyiben a jogviszonyra vonatkozó jogszabályok változása a jelen megállapodás módosítását nem indokolja, továbbá a felülvizsgálatát a Felek egyike sem kezdeményezi és a jelen megállapodást változatlan formában hagyják, abban az esetben a megállapodás időbeli hatálya további egy évvel meghosszabbodik.

A felek tudomásul veszik, hogy amennyiben a jelen megállapodás hatálya alatt jogszabályi módosítás következtében a teljes megállapodásnak vagy egyes rendelkezéseinek alkalmazhatósága megszűnik vagy érvénytelenné/semmissé válik, abban az esetben a megállapodás vagy az érintett rendelkezés hatályát veszíti.

A Felek a megállapodás gondos áttanulmányozás után, mint akaratukkal mindenben megegyezőt, jóváhagyólag írták alá.

|  |  |
| --- | --- |
| Hévíz, 2016 ………  …..…………………………………………  Papp Gábor polgármester | Siófok, 2016 …………..  ……………………………  DRV Zrt. |

**4.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |