**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/55-21/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. június 30-i nyilvános ülésére**

**Tárgy:** A ZALAISPA Társulás közszolgáltatási szerződés módosítása, az egyes közszolgáltatások kötelező igénybevételéről szóló32/1995. (XII.19.) rendelet módosítása

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az önkormányzat számára kötelező feladat a települési hulladékgazdálkodási közszolgáltatás biztosítása. A települési szilárd hulladékkal kapcsolatos közszolgáltatást településünkön a Zalaispa Zrt. látja el.

A hulladékról szóló 2012. évi CLXXXV. törvény (Ht.) 92/B § (2) bekezdése kimondja:

Az önkormányzatok 2016. június 30-ig módosítják a közszolgáltatási szerződéseiket oly módon, hogy azokból

* törlésre kerül a közszolgáltatási díjbeszedés és a kintlévőség-kezelés,
* valamint rögzítésre kerül, hogy a közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet.

A Ht. 32/A § (1) bekezdés i) és j) pontja kimondja továbbá:

Az állami hulladékgazdálkodási közfeladat keretében az állam

* beszedi a közszolgáltatási díjat és kifizeti a közszolgáltatóknak a hulladékgazdálkodási közszolgáltatási díj megállapításáért felelős miniszter (a továbbiakban: miniszter) által meghatározott szolgáltatási díjat,
* kezeli a közszolgáltatás keretében keletkező kintlévőségeket.

Az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet (Kr.) hatályos rendelkezései 4 § (3) bekezdésében foglalt rendelkezések értelmében a Koordináló szerv a közszolgáltatási szerződés Ht. 92/B. § (2) bekezdés szerinti megfelelőségét vizsgálja.

A közszolgáltatási szerződés Ht. 92/B § (2) bekezdésében foglaltak szerinti módosításának egyes tartalmi elemei:

A fentiekkel is összhangban a közszolgáltatási szerződés a Ht. 92/B § (2) bekezdésében foglaltak szerinti módosítást követően nem tartalmazhat azzal ellentétes, összhangban nem álló rendelkezéseket a 2016. április 1. napjától hatályos rendelkezésekkel ellentétes, azokkal összhangban nem álló a közszolgáltatási díjbeszedéssel és a kintlévőség-kezeléssel kapcsolatos feltételeket, rendelkezéseket abból törölni kell.

Emellett a szerződésben rögzíteni kell a Ht. 92/B § (2) bekezdés alapján előírt követelményeket a Kr. előírásaival is összhangban, melynek megfelelhet a közszolgáltatási szerződés meghatározza:

* A Koordináló szerv szedi be a közszolgáltatási díjat, és a Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat fizet. A Koordináló szerv kezeli a közszolgáltatás keretében keletkező kintlévőségeket.

Mindezek mellett a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013. (VIII. 28.) Korm. rendelet a 2016. április 1. napjától hatályos 4 § (1) bekezdés f) pontja alapján a közszolgáltatási szerződésnek tartalmaznia kell az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet 4. § (1)-(3) bekezdéseiben és 11-12. §-ában foglalt feltételeket.

A közszolgáltatási szerződés 1. sz. módosítása a fent leírtakat tartalmazza, a tervezetet a Zalaispa Zrt. jóváhagyta.

A Zalaispa Zrt. megküldte 2015. évi beszámolóját a Hévíz város területén végzett közszolgáltatási tevékenységéről, melyet az előterjesztéshez mellékelünk.

Az egyes közszolgáltatások kötelező igénybevételéről szóló 32/1995. (XII. 19.) önkormányzati rendeletben is el kell végezni néhány módosítást, a Koordináló szervet a közszolgáltatási díjak beszedésére vonatkozóan nevesítésre kell hogy kerüljön.

2016. április 1. napjától a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezések a Ht.-ben

***„35. §*** *(1) A települési önkormányzat képviselő-testülete önkormányzati rendeletben állapítja meg:*

*g) a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket.”*

hatályát vesztette így önkormányzati rendeletben már nem kell, nem lehet szabályozni ezt a kérdést, ezért a vonatkozó 7/C. §-t hatályon kívül kell helyezni.

**Az önkormányzati rendelet-tervezet felépítése, indokolása:**

1. §. Az állami hulladékgazdálkodási közfeladat keretében eljáró Nemzeti Hulladékgazdálkodási Koordináló és Vagyonkezelő Zártkörűen működő Részvénytársaság (Koordináló Szervezet) nevesítését tartalmazó rendelkezés.
2. §. Az eddigi díjak számlázását végző közszolgáltató Zalaispa Zrt. helyett számlát kiállító Koordináló Szervezet megnevezését átvezető rendelkezés.
3. §. Az adatszolgáltatásra vonatkozó szabályozás hatályon kívül helyezése.
4. §. Hatályba léptető rendelkezés.

**Tisztelt Képviselő-testület!**

A Ht.-ben rögzített közszolgáltatási szerződés kötelező módosításáról szóló rendelkezésben eljárva kérjük a mellékelt szerződésmódosítás elfogadását és a polgármester felhatalmazását annak aláírására.

Kérjük egyúttal a mellékelt rendelettervezet elfogadását is, amely minősített többséget igényel.

**Hévíz Város Önkormányzat Képviselő-testülete**

**…../….. (…...) önkormányzati rendelete**

**Az egyes közszolgáltatások kötelező igénybevételéről**

**szóló 32/1995. (XII. 19.) önkormányzati rendelet módosításáról**

# Hévíz Város Önkormányzat Képviselő-testülete a hulladékgazdálkodásról szóló 2012. évi CLXXXV. törvény 88. §. (4) bekezdés a)-d) pontjaiban kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a következőket rendeli el:

**1.§.** Az egyes közszolgáltatások kötelező igénybevételéről szóló 32/1995. (XII. 19.)önkormányzati rendelet (a továbbiakban: Ör.) 1/A. §. a következő 10. ponttal egészül ki:

# „10. Koordináló Szervezet: az állami hulladékgazdálkodási közfeladat keretében eljáró Nemzeti Hulladékgazdálkodási Koordináló és Vagyonkezelő Zártkörűen működő Részvénytársaság (a továbbiakban: Koordináló Szervezet).”

**2.. §.** **(1)** Az Ör. 5/A. § (4) bekezdés “Közszolgáltató” szövegrész helyébe “Koordináló Szervezet” szöveg,

**(2)** az 5/D. § (5) bekezdés “Közszolgáltató” szövegrész helyébe “Koordináló Szervezet” szöveg lép.”

**3.** §. Hatályát veszti az Ör. 7/C. §-a.

**4. §.** Ez a rendelet a kihirdetését követő napon lép hatályba, és hatálybalépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Rendeletalkotás az egyes közszolgáltatások kötelező igénybevételéről

**Társadalmi-gazdasági hatása:** Az állami hulladékgazdálkodási közfeladat keretében eljáró Nemzeti Hulladékgazdálkodási Koordináló és Vagyonkezelő Zártkörűen működő Részvénytársaság az országban egységes módon lát el a jövőben számlázási, díjbeszedési feladatot, melynek várhatóan kedvező társadalmi hatása lesz.

**Költségvetési hatása**: nincs

**Környezeti, egészségi hatása**: Nincs.

**Adminisztratív terheket befolyásoló hatása**: Nincs

**Egyéb hatása**: Nincs

**A rendelet megalkotásának szükségessége**: Törvényi rendelkezéseknek való megfelelés.

**A rendelet megalkotása elmaradása esetén várható következmények**: Törvényességi felülvizsgálat.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**2.**

**Határozati javaslat**

1. Hévíz Város Önkormányzat Képviselő-testülete az Önkormányzati Társulás Nyugat-Balaton és Zala Folyó Medence Nagytérség Települési Szilárdhulladékai kezelésének Korszerű Megoldására, a ZALAISPA Regionális Hulladékgazdálkodási és Környezetvédelmi nonprofit Zártkörűen Működő Részvénytársaság és Hévíz Város Önkormányzata között létrejött hulladékgazdálkodási közszolgáltatási szerződés 1. számú módosítását elfogadja.
2. A Képviselő-testület a Zalaispa Zrt. 2015. évi beszámolóját a Hévíz város területén végzett közszolgáltatási tevékenységéről megismerte, a beszámolót elfogadja.
3. A Képviselő-testület felhatalmazza a polgármestert a szerződés aláírására

Felelős: Papp Gábor polgármester

Határidő: 2016. július 15.

**3.**

**Melléklet**

1. számú melléklet:

**HULLADÉKGAZDÁLKODÁSI**

**KÖZSZOLGÁLTATÁSI SZERZŐDÉS**

1. **számú módosítása**

amely létrejött egyrészről

az **Önkormányzati Társulás Nyugat-Balaton és Zala Folyó Medence Nagytérség**

**Települési Szilárdhulladékai Kezelésének Korszerű Megoldására**

- rövidített név: ZALAISPA Hulladékgazdálkodási Társulás

- székhely: 8798 Zalabér, Rákóczi F. u. 2.

- nyilvántartási száma: 560508100

- adószáma: 15560500-2-20

- statisztikai számjele:15560500-3821-328-20

- bankszámlaszáma: 11749008-15560500-0000000

- számlavezető: OTP Bank Nyrt. Zalaegerszeg

- Dékány Endre, Társulási Tanács elnöke

és

**Hévíz Város Önkormányzata**

- székhely: 8380 Hévíz, Kossuth Lajos u. 1.

- törzsszám: 734378

- adószám: 15734374-2-20

- KSH szám: 15734374-8411-321-20

- képviseli: Papp Gábor polgármester

mint **Önkormányzat**, **Megrendelő** (a továbbiakban: *Megrendelő*)

másrészről

a **ZALAISPA Regionális Hulladékgazdálkodási és Környezetvédelmi nonprofit**

**Zártkörűen Működő Részvénytársaság**

- rövidített cégnév: ZALAISPA nonprofit Zrt.

- székhely: 8798 Zalabér, 3096/12 hrsz

- cégjegyzékszáma: Cg. 20-10-040253

- adószáma: 14346628-2-20

- statisztikai számjele: 14346628-3811-114-20

- KÜJ azonosító: 102 290 525

- KTJ azonosító: 101 865 642

- bankszámlaszáma: 11749008-20178983-00000000

- számlavezető: OTP Bank Nyrt. Zalaegerszeg

képviseli: Bali József vezérigazgató, mint **Közszolgáltató** (a továbbiakban: *Közszolgáltató*) között az alulírott helyen és napon a Zalaegerszegen, 2014. év május hónap 23. napján kelt, Hévíz Város Önkormányzat közigazgatási területén a hulladékkezelési közszolgáltatás kizárólagos, folyamatos és teljes körű ellátása tárgyában megkötött közszolgáltatási szerződés (a továbbiakban: Szerződés) alábbi feltételekkel történő módosítására:

1. A Szerződés V. A Közszolgáltatás díja az alábbi bekezdésekkel egészül ki.

**6**. Az 1- 5. pont 2016. március 31-i teljesítést érintő időszak vonatkozásában továbbra is hatályban marad, és az alábbi új **7-16** pontokkal bővül:

**7.** A Nemzeti Hulladékgazdálkodási Koordináló és Vagyonkezelő Zrt ( 1011 Budapest, Iskola u. 13. továbbiakban: Koordináló Szerv ) szedi be a közszolgáltatási díjat, és a Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat fizet. A koordináló szerv kezeli a közszolgáltatás keretében keletkező kintlévőséget.

**8**. 2016. július 1. napjától a szolgáltatási díjban a hulladékgazdálkodási közszolgáltatás teljes közvetlen költsége megtérítésre, kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. 2016. július 1. napjától a haszonagyag-értékesítéséből eredő bevétel a Koordináló szervet illeti meg.

**9.** A Koordináló szerv a hulladékgazdálkodási közszolgáltatási szerződés Ht. 92/B § (2) bekezdés szerinti megfelelőségét vizsgálja.

**10.** A Koordináló szerv a közszolgáltatási díjakra vonatkozó számlákat a 69/2016. (III.31) Korm. rendelet 20 § (1) bekezdése szerinti adatszolgáltatás alapján állítja ki.

**11.** A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.

**12.** A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.

**13.** A Koordináló szerv a 69/2016 (III.31) Korm. rendelet 20. § (1) bekezdés szerinti adatszolgáltatásból kiindulva megállapítja azon ingatlanok körét, melyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a 69/2016 (III.31) Korm. rendelet 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.

**14.** Az előző bekezdés alapján rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a 69/2016 (III.31)

Korm. rendelet 20. § (1) bekezdés szerinti adatszolgáltatást legkésőbb az értesítés kézhezvételét követő 8 napon belül.

**15.** Az előző bekezdés szerinti korrekciót követően- a közszolgáltató eltérő adatszolgáltatása

hiányában- a Koordináló szerv a közszolgáltatási díjat az ingatlantulajdonosnak számlázza ki.

**16.** A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.

**2.)** A szerződésmódosítás hatályba lépésének dátuma: 2016. június 30.

**3.)** A Szerződés egyéb rendelkezései változatlanok maradnak.

Szerződő felek a jelen szerződés módosítást elolvasás és értelmezés után mint akaratukkal mindenben megegyezőt jóváhagyólag aláírták.

Zalaegerszeg, 2016. június 30.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Hévíz Város Önkormányzata ZALAISPA Hulladékgazdálkodási**

**Társulás**

***megbízó megbízó***

**Papp Gábor Dékány Endre**

**polgármester Társulás Elnöke**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ZALAISPA nonprofit Zrt.**

***közszolgáltató***

**Bali József**

**vezérigazgató**

1. melléklet:

**Beszámoló**

**a**

**ZALAISPA Nonprofit Zrt**

**által**

**Hévíz településen**

**2015.évben**

**végzett hulladékgazdálkodási**

**közszolgáltatási tevékenységről**

**Hulladékgazdálkodási Közszolgáltatási tevékenység ellátása Hévíz településen**

ZALAISPA nonprofit Zrt 2013.01.01-től kezdődően látja Hévíz város településén a hulladékgazdálkodási közszolgáltatói feladatokat.

ZALAISPA nonprofit Zrt a hulladékgazdálkodási közszolgáltatási feladatok ellátásához rendelkezik a szükséges engedélyekkel és minősítéssel.

A törvényi előírásoknak megfelelően a 2015-évben lezajlott a ZALAISPA nonprofit Zrt hulladékgazdálkodási tevékenységének a Hatóság általi minősítése a minősítési törvény előírásai szerint.

Az Országos Környezetvédelmi és Természetvédelmi Főfelügyelőség a 2016.01.11-én adta ki a ZALAISPA nonprofit Zrt részére a minősítési engedélyt és a benyújtott dokumentumok alapján B.III. minősítési osztályba sorolta. Az engedélyben szereplő minősítési osztály a szigorú törvényi előírások szerint már egy korszerű, folyamatosan fejlődő hulladékgazdálkodási céget takar.

**1 Lakossági hulladékgyűjtés**:

2015-ös évben Hévíz város esetében a hulladékgazdálkodási közszolgáltatási feladatokat teljes egészében ZALAISPA nonprofit Zrt látja el.

Így a közszolgáltatás keretében nem csak a lakosságnál keletkező un. lakossági hulladékok, hanem a közületeknél, szállodáknál illetve egyéb létesítményeknél keletkező hulladékok elszállítását is a ZALAISPA nonprofit Zrt oldja meg. Azonban még vannak olyan szállodák melyek nem társaságunkkal kötöttek szerződést.

A közszolgáltatás keretében történik meg a szelektív gyűjtőszigetek ürítése, a lakossági zöld hulladék elkülönített gyűjtése, illetve közületeknél, intézményeknél szállodáknál keletkező szelektív hulladék gyűjtése.

2015.évben bevezetésre került a lakossági csomagolási hulladékok elkülönített házhoz menő gyűjtése is.

**A hulladékgyűjtés rendszeressége**: A hulladékgyűjtés rendszerességén 2015 évben nem történt változás.

állandó ingatlanok esetében :egész év

időszakosan használt ingatlanok esetében:áprillis1-től december.31-ig

- május 1-től szeptember. 30-ig heti háromszor (hétfő, szerda, szombat)

- október 1-től április 30-ig heti kétszer (kedd, péntek) történik.

A lakossági hulladék gyűjtésére 60 l-es illetve 110 l-es hulladéktároló edényzetek, a társasházak esetén 1100 l-es konténerek szolgálnak. A kötelezően használható edényzetek méretét helyi hulladék gazdálkodási rendelet szabályozza.

A hulladék gyűjtése, szállítása korszerű (EURO5/6-s) motorral felszerelt zárt pormentes hulladékszállító járművekkel történik.

Az összegyűjtött kommunális hulladék a Zalabéri hulladéklerakóba kerül, ahol a hulladék fajtájától függően vagy lerakásra, vagy a válogatóműben utóválogatásra, továbbhasznosításra történő elkészítésre kerül.

**Hévíz város tekintetében 2015.01.01-12.31 között a ZALAISPA Nonprofit Zrt a következő mennyiségű hulladékokat szállította el a közszolgáltatás keretében**:

|  |  |  |
| --- | --- | --- |
| **Hulladék megnevezése** | **Elszállított mennyiség (t)** | **Kezelés** |
| Egyéb kevert települési hulladék | 2087,7 | Ártalmatlanítás |
| Lomtalanítási hulladék | 57,1 | Ártalmatlanítás |
| Zöld hulladék | 205,5 | Komposztálás |
| Papír csomagolási hulladék | 41,7 | Válogatás,bálázás |
| Műanyag csomagolási hulladék | 52,0 | Válogatás,bálázás |
| Üveg csomagolási hulladék | 43,2 | Válogatás,bálázás |
|  |  |  |

**2.Lomtalanítás lebonyolítása:**

A lakosságnál keletkező nagydarabos un lomtalanítási hulladékok összegyűjtése a GAMESZ Kft együttműködésével évente egy alkalommal tavaszi időszakban (március-április hónap) történik házhoz menő módón.

A lomtalanítás lebonyolítását-igazodva az Önkormányzat illetve a lakosság igényeihez- a ZRt igyekszik minél hatékonyabban és gyorsabban a lakosság zavarása nélkül elvégezni. Így a lomtalanítás nem egy alkalommal teljes Hévíz városát érintve kerül lebonyolításra, hanem a várost több kisebb gyűjtőkörzetre felosztva több ütemben végezzük el.

A 2015.évi lomtalanítás március hónapban került lebonyolításra. Az összegyűjtött lomtalanítási hulladék a Zalabéri Hulladéklerakóba kerül beszállításra és ártalmatlanításra.

**A közszolgáltatás keretében összegyűjtött lomtalanítási hulladék mennyiségi megoszlása**

|  |  |  |
| --- | --- | --- |
| **Hulladék megnevezése** | **Elszállított mennyiség (t)** | **Tárgyév** |
| Lomtalanítási hulladék | 57,1 | 2015 |

**3. Szelektív hulladékgyűjtés**:

Hévíz város esetében a lakosságnál keletkező szelektív csomagolási hulladékok elkülönített gyűjtése kétféleképpen valósul meg:

**3.1 Szelektív gyűjtőszigetek**:

Hévíz városában a szelektív hulladékgyűjtés részben a korábbi közszolgáltató által, részben a ZALAISPA program keretében kiépült és bevezetésre került.

12 db háromfrakciós gyűjtősziget (papír, műanyag, üveg) és 1 db kétfunkciós gyűjtősziget (műanyag,papír) került kialakításra.

A szelektív gyűjtőszigetek ürítése -frakcíónként elkülönített gyűjtőjárművekkel történik

**Jelenleg a következő gyűjtőszigetről történik az elkülönítetten gyűjtött hulladékok elszállítása:**

- Semmelweis utca (papír, műanyaghulladék,üveghulladék)

- Tavirózsa utcai ABC-nél (papír, műanyag, üveghulladék)

- Flavius üzletház, nagyparkoló (papír, műanyag, üveghulladék)

- Dr. Vajda Ákos utca, Zöld ABC-nél (papír, műanyag, üveghulladék)

- Sugár utca (papír, műanyag, üveghulladék)

- Árpád utca, Temető (papír, műanyag, üveghulladék)

- Fecske utca, buszforduló (papír, műanyag, üveghulladék)

- Móricz Zs. utca, Ifjúsági lakótelep (papír, műanyag, üveghulladék)

- Dr. Babócsay utca, Dr. Mikolics utca kereszteződés (papír, műanyag,

üveghulladék)

- Egregyi utca, Dombföldi utca kereszteződés (papír, műanyag,

üveghulladék)

- Római utca (papír, műanyag, üveghulladék)

- Dr. Effinger utca, Fecske és Móricz Zs. utcák között (papír, műanyag,

üveghulladék)

**3.2. Házhoz menő szelektív hulladékgyűjtés:**

2015. év nyarától bevezetésre került a házhoz menő módon történő műanyag és papír csomagolási hulladékok elkülönített gyűjtése. Havi szinten minimum két **csütörtöki** napon történik a lakosságnál keletkező műanyag csomagolási hulladékok gyűjtése. A gyűjtési időpontokról, illetve a gyűjthető műanyag és papír hulladékok fajtájának pontos megnevezéséről a Zrt tájékoztatót adott ki.

**Gyűjtés módja**: Műanyag csomagolási hulladékok (PET palack, fólia, öblitőszeres flakon, fém doboz) illetve a papír csomagolási hulladékok gyűjtésére sárga színű, feliratozott emblémával ellátott 120 literes a szolgáltató által térítésmentesen biztosított zsákok szolgálnak. Nagyobb méretű papír hulladék kötegelve kihelyezhető zsákok mellé.

A gyűjtőjáraton dolgozó kollégák a gyűjtési napon minden alkalommal annyi üres zsákot helyeznek el ingyenesen az ingatlan elé amennyi szelektív hulladékkal teli zsák kerül elszállításra az ingatlan elől.

Amennyiben nem rendelkezik valaki, vagy kevésnek bizonyul a szelektív gyűjtőzsák úgy térítésmentesen a hulladékszállító járműveknél vagy a Polgármesteri hivatalban igényelhető további mennyiség.

A**z összegyűjtött csomagolási hulladékok és mennyiségük Hévíz területén 2015. évben**:

(szelektív gyűjtősziget+zsákos gyűjtés együtt)

|  |  |  |
| --- | --- | --- |
| **Hulladék megnevezése** | **Elszállított mennyiség (t)** | **Kezelés** |
| Papír csomagolási hulladék | 41,7 | Válogatás,bálázás |
| Műanyag csomagolási hulladék | 52,0 | Válogatás,bálázás |
| Üveg csomagolási hulladék | 43,2 | Válogatás,bálázás |
|  |  |  |

A háztartási csomagolási hulladékok szállítási gyakorisága és időszaka:

1. házhoz menő műanyag és papír csomagolási hulladék gyűjtés: havi szinten két csütörtöki nap

2 szelektív szigetek:

Papír begyűjtése hetente egy alkalommal: (évente 52 alkalom)

Műanyag begyűjtése hetente egy alkalom: (évente 52 alkalom)

Üveg begyűjtése hetente egy alkalom: (évente 52 alkalom)

A csomagolási hulladékok külön gyűjtőjárművel kerülnek begyűjtésre és a Zalabéri válogatóműbe kerülnek ahol utólagos kézi válogatáson, bálázáson esnek át és másodnyersanyagként kerülnek hasznosítóknak továbbértékesítésre.

**4. Biohulladék gyűjtése**:

Hévíz város esetében a lakosságnál keletkező zöld hulladék gyűjtése április.1-től november. 30-ig kéthetes időszakonként történik **csütörtöki** napokon.

A ZALAISPA Nonprofit Zrt a zöld hulladék elkülönített gyűjtésére a lakosság részére térítésmentesen biztosítja zöld színű emblémás biológiailag lebomló zsákokat. Azon hulladékok, amelyek méretűk miatt nem helyezhetők bele a zsákokba (pl:ágak, nyesedék) a gyűjtési napon természetesen szintén elszállításra kerülnek.

Az összegyűjtött zöld hulladék a Zalabéri Hulladékkelőbe komposztálóban kerül hasznosításra.

**Az elkülönítetten gyűjtött zöld hulladék mennyisége Hévízen 2015. évben:**

|  |  |  |
| --- | --- | --- |
| **Hulladék megnevezése** | **Elszállított mennyiség (t)** | **Kezelés** |
| Zöld hulladék | 205,5 | Komposztálás |

**5. Ügyfélszolgálat:**

A Hulladékról szóló 2012.évi CLXXXV. törvény alapján –az Önkormányzattal egyeztetve –a ZALAISPA nonprofit Zrt a Hévízi Polgármesteri Hivatal (Kossuth. L. u. 1) épületében minden **csütörtökön7.30-13.30** között kihelyezett ügyfélszolgálatot is fenntart, ahol a hulladékgazdálkodási közszolgáltatás igénybevétele során felmerült problémákat, kérdéseket a lakosok személyesen is el tudják intézni.

A szolgáltatás teljesítésével kapcsolatban minőségi észrevételeket, kifogást, bejelentéseket egyéb esetben a ZALAISPA Nonprofit Zrt telephelyén (8798, Zalabér, 3096/12.hrsz) lehet tenni. Telefonos bejelentéseket a hét első munkanapján7-19 h-ig, hét második munkanapján 08-16 h-ig várjuk

Az észrevételek kivizsgálást a bejelentéstől illetve az írásbeli megkereséstől számított 48 órán belül a Zrt kezdi , a vizsgálat eredményéről pedig 15 napon belül írásbeli tájékoztatást ad.

**6. Egyéb a hulladékgazdálkodási közszolgáltatást érintő megjegyzések:**

2015-ös évben is a lakossági hulladékgyűjtés mellett a ZALAISPA nonprofit Zrt végzi Hévíz városában található szállodák, vendéglátó létesítmények, üzletek, közületi intézmények illetve a Gyógyfürdő Kórház esetében a hulladékszállítást. Ezekkel a közülettekel minden esetben külön közszolgáltatási szerződés került megkötésre, amely alapján történik a hulladék elszállítása. A megkötött közszolgálati szerződésben figyelembe vesszük az egyes partnerek igényeit, így amennyiben kérik sűrűbben történik az ürítés, vagy nagyobb méretű hulladéktároló edényt biztosunk részükre.

Turisztikailag kiemelt szállodák (Danubius szállodahálózat , Hotel Spa, Hotel Carbona Zrt stb) esetén külön hangsúlyt fektettünk a kommunális hulladék gyűjtése mellett az egyéb hulladékok elkülönített gyűjtésére is. Így a szállodák esetén lehetőséget biztosítunk a csomagolási hulladékok (papír, műanyag, üveg) elkülönített gyűjtésére, amelyet aztán külön gyűjtőjárművel gyűjtünk be. Igény esetén külön gyűjtőkonténer kihelyezésével tudjuk a zöld hulladékot is gyűjteni, és szállítani.

A lakosság illetve a közületek részére továbbra is biztosított az egyedi hulladékszállítás megrendelése. Így továbbra is biztositanni tudunk különböző méretű (3-32 m3) hulladékgyűjtő konténereket mind a lakosság mind a közületek részére.

A 2015.nyarától bevezetésre kerülő házhoz menő zsákos műanyag és papír hulladék gyűjtés eddigi tapasztalati pozitívak. A lakosság e hulladékgyűjtési módnál is a szelektivitást megfelelően végzi.

Továbbra is célul tűzzük ki hogy a Hévíz város esetében korszerű a környezetet nem szennyező gépjárműparkkal végezzük a hulladékszállítást. Így a gépjármű park fejlesztése folyamatosan történik. 2015.év végén beszerzésre került új gépjárműveket folyamatosan állítjuk szolgálatba.

Az egységes hulladékgazdálkodási közszolgáltatási rendszer kialakítása érdekében az állam létrehozta a **Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaságot.**

A Koordináló szerv állítja ki április 01-et követő időszak számláit, szedi be a közszolgáltatási díjat, és a Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat fizet. A Koordináló szerv kezeli a közszolgáltatás keretében keletkező kintlévőségeket2016.04.01-ét követő teljesítési időszak alapján

A számlázással és az április 1-jét követő teljesítésre vonatkozó díjfizetéssel kapcsolatban az NHKV Zrt. ügyfélszolgálatot üzemeltet. (ZALAISPA Zrt által korábban üzemeltetett telefonos és személyes ügyfélszolgálatok továbbra is elérhetőek)

Kelt, Zalaegerszeg, 2016. június.15

………………………………

Bali József

elnök-vezérigazgató

**4.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |